**Flakkebjerg Friskole søger ny kollega til kombinationsstilling**

**Flakkebjerg Friskole** åbnede dørene for første gang for elever og forældre d. 13. august 2023. Vi startede med 35 elever og til sommer er vi over 80 elever. Vores SFO har på nuværende tidspunkt ca. 45 børn, og er i forsat udvikling. Derfor kommer vi til at mangle endnu en kollega pr. 1. august 2025.

Vi kan tilbyde:

* En stadig nystartet SFO og skole, hvor dit engagement og initiativ er meget betydningsfuldt.
* En institution, der på baggrund af værdigrundlaget skal opbygge en god fritidskultur, hvor du kommer til at være en betydningsfuld frontfigur.
* Vi har gode udendørsfaciliteter omkring skolen, samt grønne områder og natur i nærområdet.
* En SFO, hvor der er et aktivt lokalsamfund med både forældre, borgere i lokalområdet og virksomheder, der støtter SFO´en/skolen.
* At blive en del af en friskole, hvor der er brug for at alle medarbejdere løfter i flok, og hvor du kan være med til at forme dine egne arbejdsområder.
* Samlet set en fuldtidsstilling, som er en kombination af timer i SFO og undervisningstimer i skoledelen.

Vi søger en pædagog, der:

* Er tydelig og har gode relationskompetencer
* Er udadvendt, dynamisk og anerkendende i sin tilgang til børn og forældre
* Har mod på at være med til at videreudvikle vores SFO, og hvor du sammen med resten af personalet, selv skal finde de gode løsninger.
* Er initiativrig og finder det vigtigt, at børnene også tilbydes et spændende miljø, når de har fri fra skole.
* Har lyst til at tage med på lejrskoler i skoledelen som den ekstra voksne.
* Arbejder med fællesskabet og samtidig tør tænke (drømme) stort både på egne og fællesskabets vegne.

Vi drømmer om en medarbejder som har lyst til at lave aktiviteter som indeholder bevægelse ude/inde, rollespil eller udeliv. Eller måske du har andre spændende kompetencer at byde ind med?

Stillingen er en kombinationsstilling, hvor du vil have ca. 60% af tiden som en af de faste voksne hver eftermiddag i vores SFO Frihjulet. De sidste ca. 40 % vil være i en ansættelse som lærere, hvor du skal varetage timer på egen hånd. Du kan læse mere på hjemmesiden i det andet stillingsopslag omkring, hvilke fag vi mangler folk til at undervise i.

Ansættelse sker efter de gældende løn og ansættelsesvilkår for pædagogisk personale, ansat ved frie grundskoler.

Vil du vide mere om skolen kan du besøge [www.flakkebjerg-friskole.dk](http://www.flakkebjerg-friskole.dk), eller kigge nærmere på vores profiler på Facebook/Instagram.

Har du spørgsmål til jobbet, eller har du lyst til at komme forbi og se skolen, er du velkommen til at ringe til skoleleder, Line Nielsen, på tlf. nr. 30 64 34 62.

Send din ansøgning, eksamensbeviser og CV til [personale@flakkebjerg-friskole.dk](mailto:personale@flakkebjerg-friskole.dk)

Ansøgningsfrist: 30. april

Ansættelsestidspunkt: 1. august 2025

Vi holder ansættelsessamtaler tirsdag i uge 19